Diari Oficial de la Generalitat Valenciana


Sumari del DOGV 5424, del 09-01-2007 (2006/14810)

RESOLUCIO d'11 de desembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni entre la Generalitat (Conselleria de Cultura, Educació i Esport) i la Mancomunidad de Municipios Rincón de Ademuz, per a la creació d'una Escola d'Educació Infantil de Primer Cicle, denominada "Escuela Infantil Comarcal del Rincón de Ademuz", de titularitat de la mancomunitat, en la localitat de Casas Bajas (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5424

Data del DOGV
:   09-01-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2006/14927


Data del document
:   11-12-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * Casas Bajas
    * administració local
    * ensenyament públic
    * centre d'ensenyament
    * educació preescolar
    * cooperació administrativa

Subscrit, després de la tramitació prèvia reglamentària, entre la  
Generalitat (Conselleria de Cultura, Educació i Esport) i la Mancomunidad  
de Municipios Rincón de Ademuz, el 31 d'octubre de 2006,  
un Conveni per a la creació d'una Escola d'Educació Infantil de Primer  
Cicle, denominada "Escuela Infantil Comarcal del Rincón de  
Ademuz", de titularitat de la mancomunitat, en la localitat de Casas  
Bajas (València), i en compliment del que establix la clàusula novena  
del Conveni, cal publicar en el Diari Oficial de la Generalitat l'esmentat  
Conveni, que ha quedat inscrit en el Registre de Convenis amb  
el número 1201/2006, i que figura com a annex d'esta resolució.  
València, 11 de desembre de 2006.- El director general de Relacions  
amb les Corts i Secretariat del Govern: Antonio V. Peral Villar  
CONVENI ENTRE LA GENERALITAT (CONSELLERIA DE  
CULTURA, EDUCACIÓ I ESPORT) I LA MANCOMUNIDAD DE  
MUNICIPIOS RINCÓN DE ADEMUZ PER A LA CREACIÓ D'UNA  
ESCOLA D'EDUCACIÓ INFANTIL, DE PRIMER CICLE, DENOMINADA  
"ESCUELA INFANTIL COMARCAL DEL RINCÓN DE  
ADEMUZ", DE TITULARITAT DE LA MANCOMUNITAT, EN LA  
LOCALITAT DE CASAS BAJAS (VALÈNCIA).  
València, 31 d'octubre de 2006  
REUNITS  
D'una part, el Senyor Alejandro Font de Mora Turón, conseller de  
Cultura, Educació i Esport, en nom i representació de la Generalitat de  
la Comunitat Valenciana, en virtut de l'acord adoptat pel Consell el dia  
21 de juliol de 2006.  
De l'altra part, el Senyor Manuel Sánchez Sánchez, Presidente de  
la Mancomunidad de Municipios Rincón de Ademuz, facultado per a  
este acte per acord del Ple del dia 20 de juny de 2006, i assistit per la  
secretaria-Interventora d'Administració Local del Servici d'Asistencia  
de l'Excel·lentisima Diputació Provincial de València.  
MANIFESTEN  
1. La Mancomunidad de Municipios Rincón de Ademuz va acordar  
sol·licitar la creació d'una escola d'Educació Infantil de primer cicle,  
de la seua titularitat en la localitat de Casas Bajas (València), dins del  
marc educatiu de la Llei Orgànica 2/2006, de 3 de maig, d'Educació  
(BOE núm. 106 de 04.05.2006).  
2. La Disposició addicional segona, punt 2, de la Llei Orgànica  
8/1985, de 3 de juliol, (BOE de 4 de juliol), Reguladora del Dret a  
l'Educació establix que la creació de centres docents públics, els titulars  
dels quals siguen les corporacions locals, es realitzarà per conveni  
entre l'administració educativa competent i les corporacions.  
3. El Servici de Projectes i Construccions Educatives ha emés  
informe a allò que s'ha sol·licitat, ja que s'ajusta a allò que s'ha disposat  
en la normativa aplicable als requisits mínims dels centres que  
impartisquen ensenyaments de règim general no universitaris.  
4. El 2 de març de 2005, la Direcció General d'Ensenyament va  
dictar resolució per la qual s'aprovava la proposta d'instal·lacions i ús  
educatiu dels espais reflectits en els plans presentats per a la creació  
de la mencionada escola.  
5. La Direcció Territorial de Cultura, Educació i Esport de València  
ha emés proposta favorable, a la vista de l'informe de la Unitat  
Tècnica i del compromis per part de la Mancomunitat d'aport la titulació  
del professorat avans de l'inici de les activitats educatives.  
Per això, en virtut de les competències que atorga el Reial Decret  
2.093/1983, de 28 de juliol, sobre traspàs de funcions i servicis de  
l'administració de l'Estat a la Comunitat Valenciana en matèria d'educació,  
i la Llei 7/1985, de 2 d'abril, Reguladora de les Bases de Règim  
Local, la Conselleria de Cultura, Educació i Esport i La Mancomunidad  
de Municipios Rincon de Ademuz, acorden subscriure el present  
conveni atenent les següents,  
CLÀUSULES  
Primera  
L'objecte del present conveni és la creació de l'escola d'Educació  
Infantil de primer cicle, en la localitat de Casas Bajas (València), de  
titularitat de la Mancomunitat de Municipis Raco d'Ademuz, conformement  
a la disposició Addicional segona, punt 2, de la Llei Orgànica  
8/1985, de 3 juliol, Reguladora del Deret a l'eucació (LODE) (BOE nº  
159 de 04/07/1985), amb les característiques, ensenyaments i configuració  
que s'indiquen:  
Denominació genèrica: Escola d'Educació Infantil de primer cicle  
Denominació específica: Escuela Infantil Comarcal del Rincón de  
Ademuz  
Domicili: C/ Real, 10 y 12  
Localitat: Casas Bajas  
Província: València  
Codi: 43781930  
Titular: Mancomunidad de Municipios Rincón de Ademuz  
Ensenyaments que s'autoritzen: Educació Infantil de primer cicle,  
amb 3 unitats i un màxim de 41 llocs escolars, distribuïts de la següent  
manera:  
\* 1 unitat per a xiquets 0-1 any amb 8 llocs escolars.  
\* 1 unitat per a xiquets 1-2 anys amb 13 llocs escolars.  
\* 1 unitat per a xiquets 2-3 anys amb 20 llocs escolars.  
Segona  
Esta escola impartirà el currículum de l'Educació Infantil establit  
per als centres educatius de l'àmbit territorial de la Comunitat Valenciana  
en el Decret 19/1992, de 17 de febrer (DOGV de 19 de febrer).  
Tercera  
Correspon al titular de l'escola d'Educació Infantil de primer cicle  
la dotació pressupostària necessària per als gastos derivats del personal  
docent i no docent, així com del funcionament del citat centre,  
independentment de la possibilitat de concórrer a totes les convocatòries  
públiques que realitze la Conselleria de Cultura, Educació i Esport  
per a la concessió de subvencions o ajudes econòmiques als centres  
d'Educació Infantil.  
Quarta  
L'escola d'Educació Infantil se sotmetrà a l'autoritat de la Conselleria  
de Cultura, Educació i Esport i de la Inspecció Educativa en els  
termes previstos en el títol VII de la de la Llei Orgànica 2/2006, de 3  
de de maig, d'Educació, que regula la inspecció del sistema educatiu i  
la resta de normativa de desenrotllament que poguera dictar-se sobre  
la dita matèria.  
Quinta  
El titular de l'escola es compromet a:  
a) Complir el que establix sobre òrgans de govern dels centres  
públics, el capítol III del títol V de la de la Llei Orgànica 2/2006, de 3  
de de maig, d'Educació.  
b) Complir la normativa aplicable que establix els requisits mínims  
dels centres que impartisquen ensenyaments de règim general.  
c) Seguir les directrius acadèmiques de l'administració educativa  
per als centres dependents de la Conselleria de Cultura, Educació  
i Esport, així com a presentar cada curs acadèmic una programació  
general anual en què consten les dades acadèmiques i administratives  
del centre.  
Així mateix, haurà de notificar a la Conselleria de Cultura, Educació  
i Esport els canvis de professorat que puguen produir-se i adjuntar  
a esta notificació els documents que justifiquen el compliment de la  
titulació exigida del nou professorat.  
d) La custòdia d'expedients d'alumnes i tots els documents de  
caràcter acadèmic i administratiu que es generen.  
Sexta  
El present conveni entrarà en vigor el mateix dia de la seua firma;  
no obstant això, els seus efectes s'entendran referits a l'inici del curs  
acadèmic 2006/2007.  
Sèptima  
Qualsevol modificació que es produïsca en els ensenyaments,  
instal·lacions i la resta de requisits mínims que, segons la normativa  
aplicable ha de reunir el centre, serà notificada a l'administració educativa,  
la qual instruirà el corresponent expedient. El procediment es  
resoldra mitjançant Orde del conseller de Cultura, Educació i Esport  
conforme al títol IV del Reial Decret 332/92, de 3 d'abril.  
Octava  
El present conveni tindrà una duració indefinida i es podrà extingir,  
no obstant això, per qualsevol de les causes següents:  
a. Per mutu acord de les parts.  
b. Per incompliment de les obligacions assumides per la Mancomunitat.  
c. Per denúncia d'una de les parts, després de l'avís previ de, com  
a mínim, sis mesos abans de l'inici del curs acadèmic en què s'haja  
d'extingir.  
d. Per canvi de titularitat del centre o cessament de les activitats.  
Esta extinció serà efectiva a partir del final del curs escolar en què  
se'n produïsca la causa.  
En els supòsits prevists en els punts b. i d. l'extinció requerirà la  
comunicació prèvia de la Conselleria al titular de l'escola.  
Novena  
Este conveni s'inscriurà en el Registre de Centres Docents de  
la Comunitat Valenciana, així com en el Registre de Convenis de la  
Generalitat, i serà publicat en el Diari Oficial de la Generalitat.  
Com a prova de conformitat i perquè en quede constància, firmen  
les dos parts el present conveni en el lloc i data consignats anteriorment.  
El conseller de Cultura, Educació i Esport  
Alejandro Font de Mora Turón  
El president de la Mancomunidad de municipios Rincón de  
Ademuz  
Manuel Sánchez Sánchez  
Davant meu:  
La secretaria-interventora d'Administració Local  
Mercedes Lillo López